Matti Salo

Matti Antero Salo (12. joulukuuta 1933 Tampere – 1. joulukuuta 2017 Espoo) oli suomalainen elokuvakriitikko ja -tutkija. Hän työskenteli Suomen elokuva-arkistossa (Kavi) vuoteen 1998, jolloin hän jäi eläkkeelle. Elokuva-arvostelijana hän kirjoitti 1950-luvulta alkaen kritiikkiä Suomen Sosialidemokraattiin ja Päivän Sanomiin ja myöhemmin muun muassa Helsingin Sanomiin.

Salo valmistui filosofian kandidaatiksi vuonna 1963. Hänen pro gradunsa aihe oli Joseph Conradin poliittiset romaanit, ja hän jatkoi samasta aiheesta teoksessaan Viitta ja tikari: Johdatus poliittiseen jännityselokuvaan. Salo jatkoi opintojaan Brandeisin yliopistossa Yhdysvalloissa 1966–1967. Hän kuului suomalaisen akateemisen elokuvantutkimuksen pioneereihin, sillä hän alkoi 1960-luvun lopulla luennoida elokuvasta opinahjossaan Helsingin yliopistossa.

Teokset
 
 Joseph Losey – vainottu muukalainen. Like kustannus, 1989. ISBN 951-8929-04-1
 Musta käytävä: Abraham Polonskyn pitkä vaellus. Esipuhe Abraham Polonsky. Suomen elokuva-arkisto: VAPK-kustannus, 1991. ISBN 951-37-0576-5
 Hiljaiset sankarit (The brave ones): Käsikirjoituksen tekijät Hollywoodin mustalla listalla. Suomen elokuva-arkisto & Painatuskeskus, 1994. ISBN 951-37-1244-3

Lähteet 

Suomalaiset tietokirjailijat
Suomalaiset elokuvakriitikot
Vuonna 1933 syntyneet
Vuonna 2017 kuolleet